als_Latn dik_Latn sag_Latn
Opozita këmbëngul për dorëheqjen e Metës
Seanca e sotme parlamentare u zhvillua në një klimë të tensionuar dhe me debate të forta dhe të ashpra kryesisht mes kryeparlamentarit Ilir Meta dhe ish-kryeministrit Sali Berisha. Ky i fundit i kërkoi në mënyrë të vazhdueshme dorëheqjen Metës, ndërsa kryeparlamentari u shpreh i gatshëm për votëbesim.
"Duhet të japësh menjëherë dorëheqjen sepse akuzohesh për urdhërim për vrasjen e dy deputetëve. Je akuzuar për akuzën më të rëndë në historinë e Parlamentit shqiptar. Drejtësia të bëjë pastaj hetimin për këtë çështje", tha Berisha.
Ndërkohë Meta në mënyrë të vazhdueshme ka ftuar deputetët që të vijojnë me mocionin për shkarkim, ndërsa e ka konsideruar logjikën e deputetëve të PD-së si 'perfekte'.
"Logjika juaj thotë se kryetari i Parlamentit dhe Kryeministri kanë urdhëruar vrasjen e dy deputetëve me qëllim destabilizimin e vendit që do të sillte opozitën në pushtet! Kjo nuk ka sens. Unë nuk e jap dorëheqjen kur Tom Doshi është shëndoshë si molla, as për Tomën sepse ka qene republikan e aq më pak për një person si Durim Bani. Nuk mund të shënohet një precedent i tillë në parlamentarizimin tonë", tha Meta.
Nen drejtimin e Metes, deputetet e maxhorances vijuan me rendin e dites ku votuan projektligje dhe rezoluta, te percaktuara ne rendin e dites. Gjate kesaj kohe, opozita u ngrit ne kembe dhe me vershellima shoqeroi punimet.Pas perfundimit te rendit te dites, Meta deklaroi seancen te mbyllur, nderkohe qe jashte salles, Spartak Braho tha se: "Nese Berisha nuk ndalon te flase, atehere te enjten e ardhshme do te shfaq surprizen qe kam per te, ne nje video-projektor ne Kuvend".
Paloka: Meta të largohet! Kryeparlamentari: Mblidhni Keshillin e Legjislacionit
Fillimisht, Partia Demokratike, nëpërmjet kryetarit të grupit, Edi Paloka i ka kërkuar në sallën e Kuvendit, kryetarit Ilir Meta që të japë dorëheqjen dhe të paraqitet para drejtësisë.
"Nuk duhet ta kishe marrë kurajon të uleshe në atë karrige. Kupola e mafias është në krye të Kuvendit", tha Paloka.
Sipas tij, Meta duhet të paraqitet para drejtësisë dhe nëse del i pafajshëm atëherë të kthehet aty ku është.
Ironikisht, Meta u përgjigj: Nuk e kuptoj kërkesën tuaj. Ju keni bërë një kërkesë për shkarkim, mblidheni Këshillin e Legjislacionit. Tjetër gjë nuk bëj dot".
Tensionet në seancë u ngritën, kur kryeparlamentari Meta kërkoi të vijonte punimet sipas rendit. Menjëherë deputetët e opozitës u ngritën në këmbë dhe rrethuan foltoren e Kuvendit.
Në këtë situatë, Meta njoftoi një ndërprerje të punimeve, ndërsa vijoi me batutat: "Zoti Beqaj (ministër i Shëndetësisë), thërrisni ambulancën, sepse këtu ka nevojë për shërbim të kujdesit mendor. Ne kujdesemi për shëndetin e deputetëve tanë".
Pas ndërprerjes së seancës për disa minuta dhe rifillimit të saj, u larguan edhe disa ambasadorë që ishin të pranishëm.
Berisha: "Vrasjen", Meta do ma faturonte mua. Meta: Pi ilaçet!
Ish-Kryeministri Sali Berisha kërkoi nga Meta që të japë dorëheqjen dhe të paraqitet para drejtësisë.
"Kisha denoncuar tentativën për eliminim ndaj Tom Doshit. Unë kisha dijeni 3 muaj më parë që vrasjen Meta do ma faturonte mua. Jep dorëheqjen sa më parë", tha Berisha.
"Jepini ilaçet doktorit se nuk është mirë. Unë për ty e jepja dorëheqjen, por për Shkëlzen Berishën dhe Dritan Priftin nuk e bëj të njëjtin veprim dy herë. Ti je i vetmi që beson më shumë te Toma, se sa te Prokuroria", u përgjigj Meta. (TCH/INA)
Veseli zbardh detaje për rastin e KumanovësPse ndodhi rasti i Kumanovës sipas kryeparlamentarit të Kosovës, Kadri Veseli. (VIDEO)...
- Në Strugë pas 30 vitesh rrënohet objekti që i prishte imazhin qytetit
- Kronikë e vitit 1989 / Rugova kërkonte Pavarësinë e Kosovës (VIDEO)
- Edhe kjo pyetje skandaloze nga testet eksterne (FOTO)
- Letër eurokomisionerit Hahn për pakënaqësitë e shqiptarëve
- Maqedonia bllokon importin e perimeve të freskëta nga Shqipëria
- Opsione për zgjedhjen e (krizës) shqiptare në IRJM - Halit Naxhaku (14)
- BDI-ja mirëpret qëndrimin e PDSH-së për bashkëpunim ndërpolitik (11)
- BDI deklarohet pas dy ditëve për terrorin në Kumanovë (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (9)
- Ahmeti dhe Thaçi kanë marrëveshje (8)
- Ahmeti i papërfillur për rastin e Kumanovës, nuk largohet nga Qeveria (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn